***KUP KÖZSÉG ÖNKORMÁNYZAT***

***KÉPVISELŐ-TESTÜLETE***

***8595 Kup Fő utca 76.***

***Szám***: Pk 12-20/2021.

***Jegyzőkönyv***

***Készült***: Kup Község Önkormányzat képviselő-testülete 2021. november 30-án 19.00 órakor megtartott nyilvános testületi ülésről.

***Az ülés helye: Polgármesteri Hivatal***

Kup Fő utca 76.

***Jelen vannak***: Varga Imre polgármester

Szanyi Pál alpolgármester

Nagy Miklós képviselő (3 fő)

Tanácskozási joggal részt vett: Kissné Szántó Mária jegyző

Meghívottként részt vett: Varga Éva Teréz Kup község Német Nemzetiségi Önkormányzat elnöke.

**Varga Imre polgármester** köszöntötte a képviselőket. Megállapította, hogy az 5 fő képviselőből 3 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását:

**Napirend**

1. 1.) Karácsonyi támogatás családoknak
2. 2.) Vadrózsa Német Nemzetiségi Óvoda Szervezeti és Működési Szabályzata

(meghívó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Karácsonyi támogatás családoknak**

**Előadó: Varga Imre polgármester**

**Varga Imre polgármester** elmondta, hogy hagyományaikhoz híven idén is szeretnének élelmiszer-édesség csomagot adni a településen élő családoknak. Az egyes szociális ellátások helyi szabályairól szóló 8/2021. (V.31.) önkormányzati rendelet 14. §-a alapján van lehetőség a támogatásra. A támogatáshoz a családoknak jövedelemigazolást kell benyújtani, mert a hivatkozott rendelet alapján azon családok jogosultak a támogatásra, ahol az egy főre jutó nettó jövedelem a 285.000 Ft-ot nem haladja meg. A csomag értékét a beérkezett jövedelemigazolások alapján tudják megállapítani, mert a rendelkezésre álló keretet az igazolást benyújtó családok számával kell osztani. Ezért javaslata, hogy most arról döntsenek, hogy ez évben is adnak támogatást, illetve értesítsék a családokat, hogy a jövedelemigazolásokat december 10-ig nyújtsák be.

A képviselők egyetértettek a javaslattal.

1. Kup Község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:
2. **55/2021. (XI.30.) KT határozat**
3. Kup Önkormányzat Képviselő-testülete elhatározza, hogy 2021. évben is támogatja a településen élő családokat karácsonyra élelmiszer-édesség csomaggal az egyes szociális ellátások helyi szabályairól szóló 8/2021. (V.31.) önkormányzati rendelet 14. §-ában meghatározott feltételekkel.
4. Felkéri a képviselő-testület a polgármestert, hogy a családokat értesítse, hogy legkésőbb 2021. december 10-ig nyújtsák be a jövedelemigazolásokat. A csomag értékének meghatározására ezt követően kerül sor.
5. **Felelős:** polgármester
6. **Határidő**: azonnal.

**2.) Vadrózsa Német Nemzetiségi Óvoda szervezeti és működési szabályzata**

**Előadó: Varga Imre polgármester**

**Varga Imre polgármester** tájékoztatta a képviselőket, hogy az óvodavezető benyújtotta az óvoda módosított szervezeti és működési szabályzatát. A szervezeti működési szabályzat annyiban módosult, hogy az V. fejezet (Az óvoda szervezeti felépítése) kiegészült az óvoda szervezeti ábrájával. (SZMSZ a jkv. 3. melléklete) Javasolta az elfogadást.

Kup község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**56/2021. (XI.30.) KT határozat**

Kup község Önkormányzat Képviselő-testülete a Vadrózsa Német Nemzetiségi Óvoda módosított szervezeti és működési szabályzatát az előterjesztés szerint elfogadja.

Felkéri a képviselő-testület a polgármestert, hogy a döntésről az óvodavezetőt értesítse.

**Felelős:** polgármester

**Határidő:** azonnal

A döntést követően a képviselők egyeztették a közmeghallgatás időpontját, 2021. december 17-én 16.30 óra.

Több napirend nem volt, a polgármester a képviselő-testület nyilvános ülését 19.15.

órakor bezárta.

K.m.f.

Varga Imre Kissné Szántó Mária

polgármester jegyző